ddrg/super_eurlex huggingface dataset:
(4)

Euroopa Toiduohutusamet (edaspidi „toiduohutusamet“) jõudis oma 1. juuli 2020. aasta arvamuses (2) järeldusele, et kavandatud kasutustingimuste juures ei avalda Lactobacillus parafarraginis DSM 32962 preparaat kahjulikku mõju loomade tervisele, tarbijaohutusele ega keskkonnale. Toiduohutusamet jõudis ka järeldusele, et kõnealust söödalisandit tuleks pidada võimalikuks hingamiselundite sensibilisaatoriks ja söödalisandi võimaliku nahka sensibiliseeriva toime kohta ei saa teha mingeid järeldusi. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Samuti jõudis toiduohutusamet järeldusele, et kõnealune preparaat võib parandada 30–70 % kuivainesisaldusega söödamaterjalist saadud silo aeroobset stabiilsust. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.
(5)

Euroopa Toiduohutusamet (edaspidi „amet“) jõudis oma 27. veebruari 2019. aasta (3) ja 25. mai 2020. aasta (4) arvamustes järeldusele, et kavandatud kasutustingimuste juures ei avalda sorbitaanmonolauraat kahjulikku mõju loomade tervisele, tarbijaohutusele ega keskkonnale. Amet jõudis ka järeldusele, et see söödalisand ärritab nahka ja silmi. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Samuti jõudis amet järeldusele, et kuna sorbitaanmonolauraati on lubatud kasutada emulgeeriva toidulisandina, võib põhjendatult eeldada, et selle toidulisandina kasutamise aluseks olev tehnoloogiline toime ilmneb ka selle söödas kasutamisel. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva söödalisandi analüüsimise meetodite kohta.
(13)

Kemikaaliamet jõudis oma arvamustes ka järeldusele, et karbendasiimiga töödeldud või seda sisaldavate kipsmaterjalide ja värvide kasutamine välitingimustes kujutab nende kasutusaja jooksul endast lubamatut ohtu pinnaveele ja settekomponendile. Puuduvad piisavad riskivähendusmeetmed, et vältida välitingimustes karbendasiimi lekkeid kanalisatsiooni töödeldud objektide kasutusaja jooksul. Lisaks kemikaaliameti arvamuses esitatud soovitustele peab komisjon asjakohaseks, et karbendasiimi sisaldavatele biotsiididele ei peaks andma luba kasutada neid kipsmaterjalides ja värvides, mis on ette nähtud välitingimustes kasutamiseks. Karbendasiimiga töödeldud või seda sisaldavaid kipsmaterjale ja värve ei tohiks lubada turule lasta kasutamiseks välitingimustes. Karbendasiimiga töödeldud või seda sisaldavad kipsmaterjalid ja värvid peaksid olema märgistatud, et näidata, et need ei ole kasutamiseks välitingimustes.
(4)

Euroopa Toiduohutusamet (edaspidi „toiduohutusamet“) jõudis oma 3. juuli 2019. aasta, (2)7. jaanuari 2020. aasta (3) ja 28. jaanuari 2020. aasta (4) arvamustes järeldusele, et kavandatud kasutustingimuste juures ei avalda Komagataella phaffii CECT 13094 abil saadud 3-fütaasi preparaat kahjulikku mõju nuumsigade, vähem levinud sealiikide, nuumkalkunite ega aretuskalkunite tervisele, tarbijate ohutusele ega keskkonnale. Toiduohutusamet jõudis ka järeldusele, et mõlemat söödalisandi vormi tuleb käsitada hingamiselundite sensibilisaatoritena ja tahket vormi naha sensibilisaatorina. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Toiduohutusamet jõudis ka järeldusele, et see söödalisand on tõhus zootehniline lisand nuumsigade, vähem levinud sealiikide, nuumkalkunite ja aretuskalkunite sööda seeditavuse parandamisel. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.
(16)

Käesoleva määruse sätted on omavahel tihedalt seotud. Need käsitlevad teabedokumentidele esitatavaid nõudeid, põhi-PEPPi kulusid ja tasusid ning riskimaandamismeetmeid. Kuna käesoleva määruse sätted on omavahel sisuliselt seotud ja selleks, et suurendada kooskõla käesoleva määrusega hõlmatud erinevate reguleerimisvaldkondade vahel, on asjakohane täpsustada nende valdkondade eeskirju põhjalikul ja terviklikul viisil. See on vajalik, et tagada kvaliteetsete toodete omadusi käsitlevate eeskirjade ja nendest omadustest tarbijate tulemuslikku teavitamist käsitlevate eeskirjade kooskõla. PEPPi konkreetseid tooteomadusi käsitlevad eeskirjad on vajalikud selleks, et saaks terviklikult hinnata PEPPi säästja riski ja tulu tasakaalu, tagades samas tänu digitaliseerimisele innovatsiooni ja kulutõhususe kaudu paremad pensionitulemused. Oluline on teavitada tarbijaid nendest uuenduslikest lähenemisviisidest ühtsel ja võrreldaval viisil. Sätete ühtsuse tagamiseks tuleks need koondada ühte määrusesse.
5.

Kapitalinõuete määruse artiklis 94 osutatud arvutuse tulemus ning teave krediidiasutuse või investeerimisühingu tururiskile avatud ning kapitalinõuete määruse artikli 325a kohaselt arvutatud bilansilise ja bilansivälise tegevuse mahu kohta kajastatakse ridadel 0010–0030 iga aruandes kajastatud kvartali kohta eraldi kuu lõpu seisuga. Rida Viited õigussätetele ja juhised 0010 3. kuu Andmed aruandes kajastatud kvartali kolmanda kuu lõpu seisuga 0020 2. kuu Andmed aruandes kajastatud kvartali teise kuu lõpu seisuga 0030 1. kuu Andmed aruandes kajastatud kvartali esimese kuu lõpu seisuga Veerg Viited õigussätetele ja juhised 0010 Tururiskile avatud bilansiline ja bilansiväline tegevus Kapitalinõuete määruse 325a lõige 2 Krediidiasutused ja investeerimisühingud esitavad kapitalinõuete määruse artikli 325a lõike 2 kohaselt arvutatud kogusumma, mis kajastab krediidiasutuse või investeerimisühingu tururiskile avatud bilansilist ja bilansivälist tegevust. 0020 – 0060 Jaotus kauplemisportfelliga seotud ja kauplemisportfellivälise tegevuse kaupa Tururiskile avatud bilansiline ja bilansiväline tegevus jaotatakse kauplemisportfelli kuuluvaks ja kauplemisportfelliväliseks. 0020 Kauplemisportfelliga seotud Kapitalinõuete määruse artikli 325a lõike 2 punktid a, c ja f 0030 – 0040 Millest: kauplemisportfelliga seotud tegevus kapitalinõuete määruse artikli 94 kohaldamisel Kapitalinõuete määruse artikli 94 lõige 3 Nagu on nõutud kapitalinõuete määruse artikli 94 lõike 3 punktis b, esitavad krediidiasutused ja investeerimisühingud turuväärtused kuu viimase päeva seisuga, kui turuväärtused ei ole kättesaadavad, siis õiglase väärtuse samal kuupäeval, või kui turuväärtused ja õiglased väärtused ei ole kõnealuse kuupäeva kohta kättesaadavad, siis kõige hilisema turuväärtuse või õiglase väärtuse. 0030 Kokku Kapitalinõuete määruse artikli 94 lõige 3 Pikkade ja lühikeste positsioonide kogusumma liidetakse, nagu on nõutud kapitalinõuete määruse artikli 94 lõike 3 punktis c. 0040 % koguvarast Kapitalinõuete määruse artikli 94 lõike 1 punkt a Kapitalinõuete määruse artikli 94 kohaldamisel väljendatakse kauplemisportfelliga seotud tegevuse mahtu protsendina koguvarast. 0050 – 0060 Kauplemisportfelliväline Kapitalinõuete määruse artikli 325a lõike 2 punktid d, e ja f Tururiskile avatud kauplemisportfelliväliste positsioonide kajastamisel eristatakse valuutariskile ja kaubariskile avatud positsioone. Asjaomased summad määratakse kindlaks kapitalinõuete määruse artikli 325a lõike 2 punktide d ja e kohaselt. 0070 % koguvarast Kapitalinõuete määruse artikli 325a lõike 1 punkt a Tururiskile avatud bilansilist ja bilansivälist tegevust väljendatakse protsendina koguvarast. 0080 Koguvara Kapitalinõuete määruse artikli 94 lõike 1 punkt a Kapitalinõuete määruse artikli 325a lõike 1 punkt a
(5)

Direktiivi 2003/87/EÜ artikli 27 kohaselt võivad liikmesriigid teatavatel tingimustel arvata ELi heitkogustega kauplemise süsteemist (edaspidi „ELi HKS“) välja käitised, mille heitkogused on olnud alla 25 000 CO2 ekvivalenttonni ja mille nimisoojusvõimsus, juhul kui nende tegevusalaks on põletamine, on alla 35 MW, välja arvatud biomassist pärit heitkogused. Direktiivi 2003/87/EÜ artikli 27a kohaselt võivad liikmesriigid arvata ELi HKSist välja ka sellised käitised, mille heitkogused on alla 2 500 CO2 ekvivalenttonni, jättes arvesse võtmata biomassist pärit heitkogused. Nende sätete alusel on mitu liikmesriiki otsustanud teatavad käitised ELi HKSist ajavahemikuks 2021–2025 välja arvata. Neid käitisi ei tuleks võrdlusaluste muudetud väärtuste määramisel arvesse võtta.
(1)

Määrusega (EL) nr 1294/2013 (3) loodud programm „Toll 2020“ ja sellele eelnenud programmid on aidanud märkimisväärselt hõlbustada ja edendada tolliasutuste vahelist tollikoostööd ning suurendada nende haldus-, inimeste ja infotehnoloogia (IT) suutlikkust. Kuna paljud tolli valdkonna meetmed on piiriülesed, on sellise koostöö arendamiseks tõhusam ja tulemuslikum pakkuda liikmesriikidele raamistik, milles see saab toimuda, luues komisjoni rakendatava liidu tasandi tolliprogrammi. Samuti on programm „Toll 2020“ osutunud kulutõhusaks ja andnud tõelist lisaväärtust muudele kahe- või mitmepoolsetele tollikoostöö raamistikele. Lisaks on programm „Toll 2020“ aidanud kaitsta liidu ja liikmesriikide finantshuve, toetades tollimaksude tõhusat kogumist. Samuti on ühtlustatud tolliprotseduurid olulised samaväärsete tulemuste saavutamiseks kelmuste, pettuste ja ebaseaduslike piiriüleste kaubavoogude ärahoidmisel. Seetõttu on asjakohane, tõhus ja liidu huvides jätkata tollikoostööalaste meetmete rahastamist, luues uue programmi – programmi „Toll“ (edaspidi „tolliprogramm“).
(4)

Euroopa Toiduohutusamet (edaspidi „toiduohutusamet“) jõudis oma 4. oktoobri 2019. aasta (2) ja 1. juuli 2020. aasta (3) arvamuses järeldusele, et kavandatud kasutustingimuste juures ei avalda harilikust pujust (Artemisia vulgaris L.) valmistatud tinktuur (hariliku puju tinktuur) kahjulikku mõju ei loomade ega tarbijate tervisele ega keskkonnale. Toiduohutusamet märkis, et ei ole võimalik teha järeldusi selle kohta, kas söödalisand võib olla nahka või silmi ärritav või nahka sensibiliseeriv. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele.
(4)

Euroopa Toiduohutusamet (edaspidi „toiduohutusamet“) jõudis oma 30. septembri 2020. aasta arvamuses (2) järeldusele, et kavandatud kasutustingimuste juures ei avalda Enterococcus faecium DSM 7134 preparaat kahjulikku mõju loomade tervisele, tarbijate ohutusele ega keskkonnale. Toiduohutusamet jõudis ka järeldusele, et kõnealune preparaat ei ole nahka või silmi ärritav, kuid on võimalik naha ja hingamisteede sensibilisaator. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Amet jõudis ka järeldusele, et kõnealune preparaat võib olla tõhus zootehniline söödalisand. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodite kohta.
a)

andmetele, mille on liikmesriigile edastanud ettevõtja või muu isik ühise kauplejaliidese kaudu ICS2 ühisesse andmehoidlasse, on sellel liikmesriigil ICS2 ühises hoidlas juurdepääs ja tal on õigus neid töödelda. Vajaduse korral võib see liikmesriik pääseda juurde ka sellele teabele, mis on registreeritud ühises kauplejaliideses;
(13)

Seoses määruse (EÜ) nr 1107/2009 II lisa punktides 3.6.5 ja 3.8.2 sätestatud kriteeriumidega endokriinseid häireid põhjustavate omaduste kindlakstegemiseks osutab toiduohutusameti järeldus, et on väga ebatõenäoline, et verejahu on endokriinseid häireid põhjustav kemikaal. Seetõttu järeldab komisjon, et verejahu ei tule pidada endokriinseid häireid põhjustavate omadustega aineks.
(4)

Praegu on loetelud sellistest kolmandatest riikidest ja territooriumidelt või nende tsoonidest, millest on lubatud liitu tuua konkreetsetesse liikidesse ja kategooriatesse kuuluvaid loomi, loomset paljundusmaterjali ja loomseid saadusi, kehtestatud mitme komisjoni õigusaktiga. Esiteks on kõnealused loetelud sätestatud komisjoni otsuses 2007/777/EÜ, (3) komisjoni määruses (EÜ) nr 798/2008, (4) komisjoni määruses (EÜ) nr 119/2009, (5) komisjoni määruses (EL) nr 206/2010, (6) komisjoni määruses (EL) nr 605/2010, (7) komisjoni rakendusmääruses (EL) nr 139/2013 (8) ja komisjoni rakendusmääruses (EL) 2016/759, (9) mis on kõik asendatud 21. aprillil 2021 jõustuva delegeeritud määrusega (EL) 2020/692. Peale selle on muud loetelud sätestatud komisjoni otsuses 2006/168/EÜ, (10) komisjoni otsuses 2008/636,EÜ (11) komisjoni määruses (EÜ) nr 1251/2008, (12) komisjoni otsuses 2010/472/EL, (13) komisjoni rakendusotsuses 2011/630/EL, (14) komisjoni rakendusotsuses 2012/137/EL, (15) rakendusmääruses (EL) 2018/659 ja komisjoni rakendusotsuses (EL) 2019/294, (16) mis on kõik asendatud käesoleva rakendusmäärusega.
Pakendi suurused ja pakendimaterjal

Päästikpihusti: 473 ml (16 oz) - päästikpihusti - 12/karbis, steriilne 946 ml (32 oz) - päästikpihusti - 12/karbis, steriilne 473 ml (16 oz) - päästikpihusti - 12/karbis, mittesteriilne 946 ml (32 oz) - päästikpihusti - 12/karbis, mittesteriilne Pudelid on valmistatud kõrge tihedusega polüetüleenist, tilgutustoru on polüpropüleenist. Pudelikork on polüpropüleenist, induktsioontihend on polüpropüleenist. Pudelitega on kaasas polüetüleenipihusti, mis on juba pudeli külge pandud või mis on eraldi kaasas tarbijale ise pudeli külge panemiseks. Kui päästikuid ei ole paigaldatud, on pudelitel polüetüleenist keeratav kork. Pudelid on pappkarpides eraldi kolmekordses kottis. Kasutajatele tarnitakse toodet ainult suletud karpides. Pudelis kott – päästik: 500 ml (16 oz) – Pudelis kott – päästikpihusti - 12/karbis, steriilne 1000 ml (32 oz) - Pudelis kott – päästikpihusti - 12/karbis, steriilne Pudelid on valmistatud kõrge tihedusega polüetüleenist, polüetüleenipihusti on juba pudelile paigaldatud, tilgutustoru on polüpropüleenist. Pudelis olev kott on Surlyn® (termoplastsed vaigud). Pudelid on pappkarpides eraldi kolmekordses kottis. Kasutajatele tarnitakse toodet ainult suletud karpides.
(6)

Euroopa Toiduohutusamet (edaspidi „amet“) jõudis oma 7. mai 2020. aasta arvamuses (3) järeldusele, et kavandatud kasutustingimuste juures ei avalda Curcuma longa L. risoomist saadud kollajuureekstrakt, kollajuureõli, kollajuure õlivaik ega kollajuuretinktuur kahjulikku mõju loomade ja tarbijate tervisele ega keskkonnale. Ühtlasi jõudis amet järeldusele, et Curcuma longa L. risoomist saadud kollajuureekstrakti, kollajuureõli, kollajuure õlivaiku ja kollajuuretinktuuri tuleks käsitada nahka, silmi ja hingamisteid ärritavate ja nahka sensibiliseerivate ainetena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuste söödalisandite kasutajate tervisele.
(11)

Küsimuses, kas importijad olid dumpingust teadlikud, leiab komisjon, et kui uurimine on algatatud ja huvitatud isikutele kogu vajalik teave antud, peaksid importijad olema dumpingust teadlikud. Algatamisteade on avaldatud Euroopa Liidu Teatajas ja see on kättesaadav kõigile huvitatud isikutele, sealhulgas importijatele. Lisaks on importijatel kui uurimises osalevatel huvitatud isikutel juurdepääs kaebuse mittekonfidentsiaalsele versioonile. Sellest järeldab komisjon, et importijad teadsid või oleksid pidanud väidetavast dumpingust, selle ulatusest ja väidetavast kahjust teada saama teate avaldamise hetkel.
Seade (nn kaamerajaam ehk kõik-ühes salvesti, ingl camera station appliance ehk all-in-one recorder) esitatakse tollile ühes korpuses, mõõtmetega umbes 33 × 23 × 8 cm. Seadmel on järgmised komponendid: — passiiv- ja aktiivelemendid, — protsessor, — graafikakaart, — sisemälu (kõvakettaajam). Seadmel ei ole telerituunerit. Seadmel on järgmised liidesed: RJ-45, USB, VGA, SPF ja HDMI ning sisseehitatud kaheksa pordiga kommutaator Ethernet-toite (Power over Ethernet) võimekusega. Seade on varustatud „standardse automaatse andmetöötlusseadme“ operatsioonisüsteemiga. Samuti on see eelkonfigureeritud ja eelvarustatud spetsiaalse „kaamerahaldustarkvaraga“ ning sisaldab kaheksa kanali litsentse. Seade on kavandatud heli- ja videoandmete vastuvõtmiseks telekommunikatsiooniliidese (ja internetiprotokolli (IP)) kaudu kuni kaheksast valvekaamerast (IP-kaamerast). Andmed saab salvestada sisemisele kõvakettale, välissalvestile (USB-liidese kaudu) või seade võib saata andmed telekommunikatsioonivõrkude kaudu teisele IP-aadressile (näiteks serverile, kommutaatorile, mobiiltelefonile või automaatsele andmetöötlusseadmele). Seadme saab ühendada monitori või kuvariga ja klaviatuurikontrolleriga. See esitatakse tollile kui seade, mida kasutatakse turva- ja valvesüsteemis.

8521 90 00
Portatiivne elektromehaaniline käsiseade isiklikuks nahahoolduseks. Seade on ovaalse kujuga ja selle mõõtmed on umbes 75 × 80 × 30 mm. Seadmel on veekindel kest ja sisseehitatud elektrimootor, mis tekitab vibratsiooni (nn helipulsatsioon). Seadme välispind on tehtud silikoonist ja mõlemal küljel on hüpoallergeensed silikoonharjad. Seadme pind on jaotatud kolmeks piirkonnaks, igas eripaksusega harjad. Seadme esiküljel on sisse-välja-lüliti ja nupp pulsatsiooni intensiivsuse suurendamiseks/vähendamiseks. Seade on kavandatud näonaha puhastamiseks puhastusvahendi ja vibreerivate harjakestega. Naha puhastamisel tekib pulsatsiooni tõttu lisatoimena näomassaaž. Seadet kasutatakse tavaliselt kodus, reisil jne.

8509 80 00
(12)

Oluline on säilitada peetavate veiste, lammaste, kitsede, sigade, kaamellaste ja hirvlaste ning papagoilaste täielik jälgitavus igal ajal ning vältida mis tahes toiminguid, mis võivad jälgitavust ohustada. Jälgitavust ohustada võivad toimingud on identifitseerimisvahendite eemaldamine, muutmine ja asendamine. Seetõttu tuleb neid toiminguid teha alles pärast seda, kui pädev asutus on andnud ettevõtjatele selleks loa. Teatavad eemaldamist, muutmist ja asendamist käsitlevad eeskirjad on sätestatud delegeeritud määruses (EL) 2019/2035. Selliste toimingute jaoks on vaja täiendavaid sätteid, et käsitleda konkreetseid aspekte, sealhulgas kõnealuste toimingute tähtaegu, ning need tuleks sätestada käesolevas määruses.
(4)

Euroopa Toiduohutusamet (edaspidi „amet“) jõudis oma 30. septembri 2020. aasta arvamuses (3) järeldusele, et taotleja esitatud andmetest nähtub, et söödalisand vastab loa andmise kehtivatele tingimustele. Amet jõudis järeldusele, et püridoksiinvesinikkloriid ei avalda kehtiva loa kohaste kasutustingimuste juures kahjulikku mõju loomade tervisele, tarbijaohutusele ega keskkonnale. Ühtlasi jõudis amet järeldusele, et kõnealune söödalisand ei ole nahka ega silmi ärritav ega nahka sensibiliseeriv, kuid võib põhjustada valgustundlikkust, ning et sissehingamisel avalduva mürgisuse uuringute puudumise tõttu ei saa täielikult välistada kahjulikku mõju hingamisteedele. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Amet jõudis ka järeldusele, et söödalisandi tõhususe hindamine ei ole loa pikendamiseks vajalik.
(4)

Euroopa Toiduohutusamet (edaspidi „toiduohutusamet“) jõudis oma 30. septembri 2020. aasta arvamuses (3) järeldusele, et taotleja esitatud andmetest nähtub, et söödalisand vastab loa andmise kehtivatele tingimustele. Toiduohutusamet jõudis ka järeldusele, et Saccharomyces cerevisiae MUCL 39885 preparaat ei mõju kahjulikult loomade tervisele, tarbijate ohutusele ega keskkonnale. Toiduohutusamet jõudis samuti järeldusele, et seda preparaati peetakse võimalikuks nahka ja silmi ärritavaks ning nahka ja hingamisteid sensibiliseerivaks preparaadiks. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Lisaks kinnitas toiduohutusamet määrusega (EÜ) nr 1831/2003 asutatud referentlabori aruande söödas sisalduva kõnealuse söödalisandi analüüsimise meetodite kohta.
(5)

Euroopa Toiduohutusamet (edaspidi „toiduohutusamet“) jõudis oma 17. aprilli 2013. aasta (3) ja 30. septembri 2020. aasta (4) arvamustes järeldusele, et kavandatud kasutustingimuste juures ei avalda metaantiool kahjulikku mõju loomade ega inimeste tervisele ega keskkonnale. Toiduohutusamet jõudis ka järeldusele, et kõnealust söödalisandit tuleks pidada nahka ja silmi ning hingamisteid ärritavaks ning et nahka sensibiliseeriva toime kohta ei saa teha järeldusi. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva kõnealuse söödalisandi analüüsimise meetodite kohta.
(9)

Kuna taotleja ei esitanud nõutud teavet ja andmeid, mis oleks võimaldanud toiduohutusametil hinnata ränidioksiidkandjaga seotud 60 % fosforhappe ohutust ja tõhusust, ei ole tõendatud, et kavandatud kasutustingimuste korral ei avalda kõnealune söödalisand kahjulikku mõju loomade ja inimeste tervisele ega keskkonnale ning et sellel on vähemalt üks määruse (EÜ) nr 1831/2003 artikli 5 lõikes 3 sätestatud omadustest.
(6)

Euroopa Toiduohutusamet (edaspidi „amet“) jõudis oma 7. mai 2020. aasta arvamuses (3) järeldusele, et kavandatud kasutustingimuste juures ei avalda Zingiber officinale Roscoe taimedest saadud ingveri eeterlik õli, ingveri õlivaik ega ingveritinktuur kahjulikku mõju loomade ja tarbijate tervisele ega keskkonnale. Ühtlasi jõudis amet järeldusele, et Zingiber officinale Roscoe taimedest saadud ingveri eeterlikku õli, ingveri õlivaiku ja ingveritinktuuri tuleks käsitada nahka, silmi ja hingamisteid ärritavate ja nahka sensibiliseerivate ainetena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuste söödalisandite kasutajate tervisele.